समरसता का सूत्र है मनखे-मनखे एक समान
समाज को एक सूत्र में बांधने के लिए बाबा गुरु घासीदास का संदेश आज भी प्रासंगिक है। मानवता को जीवित रखना बड़ी चुनौती है। इसके लिए बाबा ने बहुत पहले संदेश दे दिया था कि सभी मानव एक हैं।
मनुष्य के बीच कोई भेदभाव, ऊंच-नीच नहीं होना चाहिए। उनका मनखे-मनखे एक समान का संदेश सामाजिक समरसता का सूत्र है। तमोरा की यह भूमि हमारे लिए गिरौदपुरी जैसी पवित्र है। सफेद ध्वज सत्य का प्रतीक है। यह बातें ग्राम तमोरा में आयोजित गुरु घासीदास मेला, मढ़ई व सामाजिक सम्मेलन में मुख्य अतिथि राज्यमंत्री दीपक ताराचंद साहू ने कही।
अध्यक्षता कर रहे विधायक बेमेतरा अवधेश सिंह चंदेल ने कहा कि उनका बचपन यहीं बीता है। यहां के नदी, नाले, खेत-खलिहान से वे परिचित हैं यहां आकर बचपन की छोटी-छोटी घटनाओं को याद कर सुखद अनुभूति हो रही है। विशिष्ट अतिथि थान सिंह मंडावी, सुभद्रा चन्द्राकर, किशोर चन्द्राकर रहे। सभा को गुंडरदेही के पूर्व विधायक वीरेंद्र साहू एवं ठाकुर राम चंद्राकर ने भी विचार रखे।
सांस्कृतिक कार्यक्रम लोकरंग में संस्कृति से जुड़ी हुई प्रस्तुति ने सबका मन मोह लिया। देर रात तक सांस्कृतिक कार्यक्रम प्रस्तुत किए गए। इस अवसर पर लल्लू राम रात्रे, पंचराम कोसरे, दुगूराम मधुगर, चिंताराम कोसरे, राजेन्द्र चन्द्राकर, कुंती वर्मा, लखनलाल साहू, हरीश साहू, गौतम गोलू उपस्थित रहे।
कलाकारों ने दी प्रस्तुति
इस दौरान संस्था लोकरंग के कलाकारों ने अपनी प्रस्तुति से समां बांधा। उन्होंने छत्तीसगढ़ी लोक नृत्य व लोक गीतों कि प्रस्तुति दी। जिसमें राउत नाचा कि शानदार प्रस्तुति दे कलाकारों ने लोगों कि सराहना बटोरी। वहीं गीतों के माध्यम से बाबा गुरु घासीदास के संदेशों को आमजनों तक पहुंचा।
अतिथियों ने घासीदास को याद किया, सामाजिक समरसता पर दिया जोर।
सम्मेलन
hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva